**КОМИ РЕСПУБЛИКАСА ТАРИФ СЛУЖБАЛÖН**

**ТШÖКТÖД**

**«Россияса кöрт туйяс» ВАК-лöн электрическöй везъяс дорö «Ямалгазинвест» ПАК-лысь 405 кВт вынйöра энергия босьтысь устройство технологическöя йитöмысь мынтысьöм индöм йылысь**

«Электроэнергетика йылысь» 2003 во рака тöлысь 26 лунся 35-ФЗ №-а Федеральнöй оланпас, «Россия Федерацияын электрическöй да шоныд энергия вылö тарифъяс государственнöя ладмöдöм йылысь» 1995 во косму тöлысь 14 лунся 41-ФЗ №-а Федеральнöй оланпас, «Россия Федерацияын электрическöй да шоныд энергия кузя донъяс артмöдöм йылысь» Россия Федерацияса Правительстволöн 2004 во урасьöм тöлысь 26 лунся 109 №-а шуöм, «Электрическöй энергия сетöм кузя услугаяс дорö дзескöдтöг сибалан да тайö услугаяс сетан правилöяс, электроэнергетикаын оперативно-диспетчерскöя веськöдлöм кузя услугаяс дорö дзескöдтöг сибалан да тайö услугаяс сетан правилöяс, чукöрöн вузасян рыноклöн вузасян системаса администраторлöн услугаяс дорö дзескöдтöг сибалан да тайö услугаяс сетан правилöяс да электрическöй везъяс дорö электрическöй энергия ньöбысьяслöн, электрическöй энергия вöчан объектъяслöн, а сiдзжö электросетевöй овмöсса объектъяслöн, кутшöмъяс лоöны сетевöй организацияяслöн да мукöд йöзлöн, энергия босьтысь устройствояс технологическöй йитан правилöяс вынсьöдöм йылысь» Россия Федерацияса Правительстволöн 2004 во öшым тöлысь 27 лунся 861 №-а шуöм, Электрическöй везъяс дорö технологическöя йитöмысь мынтысян ыджда индöм кузя методическöй индöдъяс, мый вынсьöдöма Федеральнöй тариф службалöн 2009 во моз тöлысь 21 лунся 201-э/1 №-а тшöктöд, «Коми Республикаса тариф служба йылысь» Коми Республикаса Юралысьлöн 2009 во лöддза-номъя тöлысь 25 лунся 62 №-а Индöд, Коми Республикалöн тариф службаса правлениелöн решение (2010 во йирым тöлысь 18 лунся 65 №-а сёрнигижöд) серти

ТШÖКТА:

Индыны «Россияса кöрт туйяс» ВАК-лöн электрическöй везъяс дорö «Ямалгазинвест» ПАК-лысь энергия босьтан устройство технологическöя йитöмысь мынтысян ыджда объектъяс йитöм кузя, кутшöмъяс пырöны «Бованенково-Ухта магистральнöй биару провод система» стрöитöмö:

|  |  |  |
| --- | --- | --- |
| «Ямалгазинвест» ПАК-лöн объект (энергия босьтан устройство) ним | Йитан вынйöр, кВт | Мынтысян ыджда, шайтöн (СДВ-тöг) |
| «Усинск» КС-5-лы Инта станцияын ветланiн дзоньталöм да бурмöдöм вылö рампаясöн кöрт туй тупик | 105 | 20 903 119 |
| «Инта» КС-6-лы Инта станцияын ветланiн дзоньталöм да бурмöдöм вылö рампаясöн кöрт туй тупик | 100 | 9 558 291 |
| «Сыня» КС-7-лы Янью туйвежын ветланiн дзоньталöм да бурмöдöм вылö рампаясöн кöрт туй тупик | 100 | 18 716 128 |
| «Чикшин» КС-8-лы Чикшин станцияын ветланiн дзоньталöм да бурмöдöм вылö рампаясöн кöрт туй тупик | 100 | 18 686 468 |

**Юрнуöдысь А.И. Шеремет**

Сыктывкар

2010 вося йирым тöлысь 18 лун

70/3 №

Исакова 2 311 пас